Diari Oficial de la Generalitat Valenciana


Sumari del DOGV 952, del 28-11-1988 (1988/812483)

ORDRE de 15 de novembre de 1988, de la Conselleria de Sanitat i Consum, per la qual s'efectuen diverses delegacions de funcions en el Director del Centre de Transfusions de la Comunitat Valenciana.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/11/15/(2)/dof/vci/html**

### Dades del document

Número de DOGV
:   952

Data del DOGV
:   28-11-1988

Secció del DOGV
:   DISPOSICIONS GENERALS

Número del document
:   1988/812483


Data del document
:   15-11-1988

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 15 de novembre de 1988, de la Conselleria de Sanitat i Consum, per la qual s'efectuen diverses delegacions de funcions en el Director del Centre de Transfusions de la Comunitat Valenciana.  
Per poder atendre les necessitats del Centre de Transfusions de la Comunitat Valenciana amb la màxima celeritat i urgència, s'aconsella d'establir-hi un sistema de gestió administrativa summament àgil i eficaç.  
Per això, en virtut del que disposa l'article 68 de la Llei 5/83, de 30 de desembre, de Govern Valencià,  
ORDENE:  
Article primer  
El Director del Centre de Transfusions de la Comunitat Valenciana, per delegació del Conseller de Sanitat i Consum, exercirà les tasques de tramitació necessàries per a l'autorització, disposició, liquidació i proposta de pagaments de les despeses del Capítol I del Pressupost, relatius al personal adscrit a l'esmentat Centre.  
Article segon  
En relació al personal adscrit al Centre de Transfusions de la Comunitat Valenciana, per delegació del Conseller de Sanitat i Consum i del Secretari General de la Conselleria de Sanitat i Consum, el Director del Centre de Transfusions de la Comunitat Valenciana exercirà les següents atribucions:  
a) Nomenament i cessament d'interins sanitaris per a l'exercici de vacants, això com contractar substituts durant els períodes en què un lloc de treball no siga exercit per qui l'ocupa, retent-ne comptes, a efecte de control i registre a la Secretaria General de la Conselleria de Sanitat i Consum.  
b) Els reconeixements de triennis del personal estatutari.  
c) El control d'horari i de l'assistència d'acord amb la normativa en vigor.  
d) La concessió de vacances, així com els permisos i les llicències motivades per la realitlzació de funcions sindicals, per atenció a fills menors de nou mesos, per malaltia, per matrimoni i embaràs, per estudis i per afers propis, així com la disminució de jornada per guarda legal a què es refereix l'article 30.1 de la Llei 30/84.  
e) La imposició de sancions per falta lleu i la proposta d'instrucció d'expedient disciplinari per falta greu o molt greu al personal estatutari.  
f) L'extensió de diligències, inclusivament les de presa de possessió, d'incorporació o de cessament, així com l'emissió de certificats i d'informes i la realització de tots aquells actes de gestió i d'administració ordinaris, i tots aquells de tràmit que els siguen sol·licitats per òrgans superiors.  
Article tercer  
El Conseller de Sanitat i Consum delega les atribucions que s'expressen tot seguit per a l'exercici de les seus competències en el Director del Centre de Transfusions de la Comunitat Valenciana que afecten crèdits dels capítols II i VI del Pressupost de la Generalitat Valenciana:  
a) L'exercici de les facultats ordinàries en matèria de contractació administrativa d'obres, de serveis i subministraments per import fins a 10 milions de pessetes, dins els límits legals i pressupostaris. En les funcions delegades es troben implícites totes les facultats que la Llei de Contractes de l'Estat i el seu Reglament atribueixen a l'òrgan de contractació.  
b) L'autorització, disposició de les despeses, així com llurs propostes de pagament, originats com a conseqüència dels expedients de contractació a què es refereix l'apartat anterior, i llurs anul·lacions corresponents, i la firma de tots els documets que calguen per a la seua comptabilització.  
c) L'autorització i disposició de la resta de despeses del Capítol II del Pressupost ordinari corresponent i les seues propostes de pagament, així com la firma del documents que s'originen com a conseqüència de tals actes, fins a l'import esmentat a l'apartat a).  
Article quart  
En les resolucions i actes que s'adopten en virtut del que preveu aquesta Ordre es manifestarà expressament que es dicten lent ús de les facultats delegades, i tals actes finalitzaran a la via administrativa en els mateixos casos i termes que correspondrien a l'actuació de l'òrgan que delega.  
Article cinquè  
Els recursos de reposició presentats contra els actes dictats en virtut de les delegacions contingudes en els articles precedents seran resolts al seu torn pel propi òrgan delegat que va dictar l'acte recorregut.  
Article sisè  
Les delegacions d'atribucions aprovades mitjançant la present Ordre s'entenen sens perjudici de les facultats de l'òrgan delegant per a advocar el coneixement i la resolució d'aquells afers que estime oportuns, i en podrà, així mateix, revocar la delegació en qualsevol moment, conformement amb l'establert en l'article 68.5 de la Llei de Govern Valencià.  
DISPOSICIO FINAL  
En cas de vacant, absència o malaltia del Director del Centre de Transfusions de la Comunitat Valenciana en qui s'efectuen les delegacions, les facultats que s'hi comprenen seran exercides pel Director de Gestió del mateix Centre.  
DISPOSICIO DEROGATORIA  
L'Ordre de 13 d'abril de 1987, sobre delegació de competències en el Secretari General en matèria de contractació administrativa i de despeses de funcionament, queda modificada pel que estableix l'article tercer de la present Disposició.  
DISPOSICIO FINAL  
Aquesta Ordre entrarà en vigor el mateix dia de publicació en el Diari Oficial de la Generalitat Valenciana.  
València, 15 de novembre de 1988.  
El Conseller de Sanitat i Consum,   
JOAQUIN COLOMER SALA


Còpia Permalink ELI